“Afriwen ur nessafag”, d tamacahut n tyaziḍt i d-yeffɣen deg tmurt-is, imi ḥettmen fell-as yimnekcamen i wakken ad tečč ibawen deg umekkan n temẓin, d tamacahut i d-yessawel umeskar s yixemmimen akked d tudert n tura. Xas ulamma tayaziḍt ttaken-tt medden d amedya n tugdi: win yekkren ɣer wayeḍ, ad as-yini tesɛiḍ tasa n tyaziḍt, meɛna Akli Qbayli iga-as i tyaziḍt-a tabɣest tesseɣleb ɣef wuguren i d-temmuger akked yiɣersiwen, ladɣa, nettat d igider i yettwassnen d acengu n tyuzaḍ, deg tagara, tuɣal-d armi d tamurt meɛna, amek d wacuɣer? Akli Qbayli yesɛa duktura deg tussniwin tisertanin daymi ara naf ticraḍ n tsertit deg tira-as.